नगरमध्ये ऑनर किलिंग नाहीच, नवऱ्यानेच पेटवलं: पोलीस\nअहमदनगर जिल्ह्यातल्या निघोजमध्ये रुक्मिणी रणसिंग आणि मंगेश रणसिंग या पती-पत्नीला पेट्रोल टाकून जिंवत जाळल्याचा प्रकार घडला होता. गुरुवारी, 2 मे ला या दोघांना पुण्यातल्या ससून रुग्णालयात दाखल करण्यात आलं होतं. 

यानंतर रुक्मिणीचा रविवारी, 5 मे ला रात्री ९.३० वाजता मृत्यू झाला होता. 

याप्रकरणी पोलिसांनी मंगेशचा भाऊ महेशने दिलेल्या तक्रारीनुसार कलम 307 आणि 34  नुसार गुन्हा दाखल केला आहे. रुक्मिणीने मृत्युपूर्वी वडील आणि नातेवाईक यांनी पेटवून दिल्याचं पोलिसांना दिलेल्या जबानीत सांगितलं होतं. त्यानुसार पोलिसांनी तिचे काका आणि मामा यांना अटक केली होती. तसंच 302 हा मनुष्य वधाचा गुन्हा देखील पोलिसांनी नोंदवला. 

आंतरजातीय विवाहाला असणाऱ्या विरोधातून हे गुन्हा घडलाय का याचा पोलिस तपास करत आहे. 

रुक्मिणीच्या भावाच्या साक्षीमुळं नवं वळण 

रुक्मिणीचे वडील रामा भारतीय यांना मंगळवारी, 7 मे ला अटक करण्यात आली. ही घटना घडली तेव्हा तिथे रुक्मिणीची तीन भावंड उपस्थित होती. त्यांच्यापैकी एकाची साक्ष पोलिसांनी घेतली आहे. 

या मुलाने मंगेशनेच रुक्मिणीला पेटविल्याचं असं म्हटलं आहे. त्यामुळे या प्रकरणाला नवं वळण मिळालं आहे. आता पोलीस या दिशेनेही तपास करत आहेत. 

पण फक्त लहान मुलाच्या जबाबामुळे तपासाची दिशा पूर्णपणे बदलेल असं नाही. या प्रकरणाच्या तपासात इतर गोष्टीसुद्धा बघितल्या जाणार असल्याचं प्राथमिक तपास अधिकारी पोलीस उपनिरीक्षक विजयकुमार बोत्रे यांनी सांगितलं. 

सहा महिन्यांपूर्वी रुक्मिणी आणि मंगेश रणसिंग यांचं लग्न झालं होतं. या लग्नाला रुक्मिणीच्या वडिलांचा आणि नातेवाईकांचा विरोध होता. मंगेशच्या कुटुंबियांनी मात्र या नात्याचा स्वीकार केला होता.

निर्मला भारतीयः रुक्मिणीची आई

रुक्मिणीची आई निर्मला भारतीय यांनी मंगळवारी बीबीसी मराठीशी बोलताना सांगितलं की, "मंगेश तिला मारहाण करत होता, म्हणून आम्ही तिला नांदायला पाठवणार नाही असं म्हणालो होतो. याच विषयावरून वादावादी झाली. त्यानंतर परत मंगेश आला तेव्हा आम्ही दोघेही घरात नव्हतो. घरी आलो तेव्हा आम्ही रुक्मिणीला पेटल्याचं पाहिलं."  

आमचा या लग्नाला विरोध होता असंही त्या म्हणतात. "रुक्मिणीने हट्टाने लग्न केलं. या मुलाशिवाय मी जगू शकत नाही असं ती म्हणायची. पण जेव्हा ती आमच्याकडे परत आली तेव्हा तिने मंगेश मला मारहाण करतो असं सांगितलं. ती गेल्याचं काही दुःख नाही मला, पण जाताना ती...\n\ntl;dr:
निघोज येथे झालेल्या जळीतकांडात माहेरच्या लोकांची काहीच भूमिका नसल्याच्या निष्कर्षाप्रत आम्ही आलो आहोत असं अहमदनगर पोलिसांनी बीबीसी मराठीला सांगितलं. रुक्मिणीचा पती मंगेश रणसिंग यानेच रुक्मिणीला पेटवल्याचं पोलिसांनी सांगितलं.